
Ministru kabineta rīkojums Nr. 1091
Rīgā 2024. gada 10. decembrī (prot. Nr. 52 66. §)
Par apropriācijas pārdali
· 1. Atbalstīt apropriācijas pārdali Tieslietu ministrijas budžeta programmas "07.00.00 Nekustamā īpašuma tiesību politikas īstenošana" ietvaros 2024. gadā 418 091 euro apmērā, samazinot izdevumus precēm un pakalpojumiem no 2023.–2025. gada prioritārā pasākuma "Piespiedu dalītā īpašuma izbeigšana privatizētajās daudzdzīvokļu mājās" 211 260 euro apmērā, no 2023.–2025. gada prioritārā pasākuma "Par valsts budžeta līdzekļiem veicamās zemes kadastrālās uzmērīšanas nodrošināšana" 76 030 euro apmērā un no 2024.–2026. gada prioritārā pasākuma "EK regulas Nr. 2023/138, ar ko nosaka konkrētu augstvērtīgu datu kopu sarakstu un to publicēšanas un atkalizmantošanas kārtību, prasību izpildei" 130 801 euro apmērā un attiecīgi palielinot izdevumus precēm un pakalpojumiem 192 966 euro apmērā un pamatkapitāla veidošanai 225 125 euro apmērā, lai nodrošinātu vienotā īpašumu novērtēšanas principa ieviešanu 2025. gadā.
· 2. Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

